దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
నన్ను ఓ హంతకుడు, తీవ్రవాది అన్నట్టు చూశారు -ధోనీ
వన్డే ఇంటర్నేషనల్స్, టీ20 ఇంటర్నేషనల్స్ కెప్టేన్ ఎం.ఎస్. ధోనీ రియల్ లైఫ్ ఆధారంగా తెరకెక్కిన 'ఎం.ఎస్. ధోనీ: ది అన్‌టోల్డ్ స్టోరీ'...
TNN | Updated:
Sep 16, 2016, 09:56PM IST
వన్డే ఇంటర్నేషనల్స్, టీ20 ఇంటర్నేషనల్స్ కెప్టేన్ ఎం.ఎస్. ధోనీ రియల్ లైఫ్ ఆధారంగా తెరకెక్కిన 'ఎం.ఎస్. ధోనీ: ది అన్‌టోల్డ్ స్టోరీ' సెప్టెంబర్ 30న రిలీజ్ కానుంది. ఈ సందర్భంగా న్యూయార్క్‌లో ఏర్పాటు చేసిన ప్రమోషన్స్‌లో పాల్గొన్న ధోనీ.. తన పాత జ్ఞాపకాలని గుర్తుచేసుకున్నారు. 2007లో వరల్డ్ కప్ నుంచి ఇండియన్ టీమ్ నిష్క్రమించినప్పుడు తమ పట్ల భారత మీడియా వ్యవహరించిన తీరు చాలా బాధ కలిగించిందని ఆవేదన వ్యక్తంచేశాడు ధోనీ. వెస్ట్ ఇండీస్ నుండి వచ్చి ఢిల్లీ ఎయిర్ పోర్టులో ల్యాండ్ అయ్యేటప్పటికీ భారత మీడియా బయట తమని చుట్టుముట్టింది. టైట్ పోలీసు సెక్యురిటీ మధ్య తమని ఓ పోలీసు స్టేషన్‌కి తీసుకెళ్లారు. అక్కడికి వెళ్లేటప్పుడు కూడా మీడియా వాళ్లు తమ కెమెరాలు, లైట్లతో వాహనాల్లో మమ్మల్ని వెంబడించారు. దాదాపు మేమేదో పెద్ద నేరం చేసిన హంతకుడిగానో లేక ఉగ్రవాదిగానో ట్రీట్ చేశారు. అప్పుడే మా ఇంటిపై రాళ్లు విసిరి దాడికి పాల్పడ్డారు. జీవితంలో ఎటువంటి సందర్భాన్ని ఎలా డీల్ చేయాలని అప్పుడే నాకు తెలిసొచ్చింది. మనసులో ఏ భావోద్రేకాలున్నా... అవి మనసులోనే దాచుకోవాలని అప్పుడే నేర్చుకున్నా. ఒక విధంగా ఆ సందర్భం నా జీవితాన్ని మార్చేసింది అని ధోనీ ఆనాటి జ్ఞాపకాలని గుర్తు చేసుకున్నాడు.